钦定古今图书集成/明伦汇编/闺媛典/第065卷 > 陈戴妻曾氏
## 钦定古今图书集成/明伦汇编/闺媛典/第065卷 > 陈戴妻曾氏

按《广东通志》：“曾氏，增城桥陈戴妻。年十七归陈，奉翁
姑以孝闻。三年，生子甫周，适河龙。贼大掠其乡，曾抱
儿泣走，为贼执，度不免，绐贼曰：‘汝既执予，予复何辞？
顾予抱子，岂能从汝欢？汝且抱吾儿置彼楼下，呼吾
姑收之，予即从汝去矣’。”贼喜，抱儿望楼而趋，曾即密
索贼所割肉刀置之怀，暗度贼至姑所，收儿无恙，遂
引刀自刎死。